open-index/open-wikipedia-markdown huggingface dataset:
StarCraft II

**Starcraft 2** je pokračovanie počítačovej RTS hry Starcraft. Hra bola vydaná v roku 2010 a získala medzinárodný úspech.

## Príbeh
Príbeh Starcraftu 2 sa odohráva len niekoľko rokov po skončení  a vystupujú v ňom všetky známe postavy z pôvodnej hry, ako sú Zeratul, Sarah Kerrigan a Jim Raynor. Hráči sa vrátia aj na známe planéty ako sú Char, Braxis, Tarsonis ale aj na nový svet Bel'Shir. Pokračovanie uvedie aj známe frakcie ako sú Terran Dominion alebo stvoritelia Zergov a Protossov - Xel’Naga. 

Podľa tvorcov Starcraft 2 sa má stať "základnou súťažou na poli RTS" , postavenou na úspechu svojho predchodcu. Má klásť väčší dôraz na multiplayer, pričom počet rás (3) zostane zachovaný. Rozprávanie príbehu sa z veľkej časti odohrá v predrenderovaných video sekvenciách, ktoré mali u Blizzardu vždy vysokú úroveň. 

## Vývoj
Doteraz bolo oficiálne potvrdených len nemnoho jednotiek, prevažne rasy Protoss a Terran . Zverejnené bolo použitie fyzikálneho enginu Havok a taktiež systém environmentálnych efektov a podkladových dekorácií s účelom dotvoriť realizmus prostredia. Uvedené boli aj drobné útesy, polostrovy, lietajúce asteroidy a dokonca aj svetelné reklamy a billboardy. Počet jednotiek zostane oproti pôvodnej hre približne zachovaný, očakávajú sa len drobné rozšírenia. Mnoho pôvodných jednotiek dostane rôzne vylepšenia a schopnosti navyše. 

StarCraft 2 bude podporovať DirectX 9 efekty, menovite Pixel Shader 2.0, a bude plne kompatibilný aj s DirectX 10. O použití exkluzívnych DX 10 efektov sa zatiaľ nerozhodlo. Mac použije OpenGL namiesto DirectX. Hra bude obsahovať Havok fyziku prostredia, ktorá umožňuje zobraziť realistické efekty, napr. rozpad budov alebo padanie trosiek.

## Referencie

## Externé odkazy
* Oficiálna stránka hry 
* Starcraft 2 na StarCraft Wikia 
* Starcraft Replays 

Kategória:Strategické počítačové hry
Kategória:StarCraft
Kategória:Počítačové hry z 2010
Kategória:Videohry
Kategória:Hry pre Windows
Závada (prítok Radiše)

**Závada** je potok v severnej časti okresu Bánovce nad Bebravou. Je to pravostranný prítok Radiše, má dĺžku 6,6 km a je tokom VI. rádu.

## Prameň
Tečie v Strážovských vrchoch, pramení v podcelku Nitrické vrchy, v časti Suchý, na severozápadnom svahu Capárky (924,1 m n. m.) v nadmorskej výške približne 670 m n. m. 

## Opis toku
V pramennej oblasti tečie juhozápadným smerom, zľava priberá krátky prítok zo západoseverozápadného svahu Capárky a sprava prítok z lokality Medvedica. Ďalej pokračuje severojužným smerom, opäť sprava priberá prítok z oblasti Demovca, následne zľava prítok z juhozápadného svahu Capárky a z tej istej strany aj prítok z južného svahu Tisovníka (824,5 m n. m.). Potom sa prechodne stáča juhozápadným smerom, z pravej strany priberá prítok z lokality Železné, vstupuje do Kšinianskej kotliny, pričom ďalej tečie juhojuhozápadným smerom. Následne preteká intravilánom Závady pod Čiernym vrchom, kde sprava priberá svoj najdlhší prítok (3,2 km) prameniaci južne od Demovca, vytvára nevýrazný oblúk prehnutý na západ a pod obcou už tečie severojužným smerom. Tesne pred ústím sa stáča na juhozápad a na okraji intravilánu obce Kšinná ústi v nadmorskej výške cca 338 m n. m. do Radiše.

## Referencie

Kategória:Potoky na Slovensku
Kategória:Povodie Bebravy
Kategória:Vodné toky v Strážovských vrchoch
Kategória:Vodné toky v okrese Bánovce nad Bebravou
Kategória:Kšinná
Was

**Was** môže byť:
*egyptský hieroglyf, pozri was (znak)
*román Geoffa Rymana, pozri Was (Ryman)
*skladba Folkeho Raba, pozri Was??

**WAS** môže byť:
*WebSphere Application Server, od IBM
*SAP Web Application Server
*We Are Scientists, hud. skupina
*Wiskottov-Aldrichov syndróm
*Waynesburg Southern Railroad
*Wikipedia Appreciation Society
Eugen Vadas-Vlkolínsky

**Eugen Vadas-Vlkolínsky** (známy je aj pod menom Prof. ing. *Eugen Vadás–Vlkolinský* = *Vadas Jenő*; * 2. apríl 1857, Hámor, Maďarsko† 21. júl 1922, Budapešť) bol významný slovensko-maďarský vedec, profesor, vysokoškolský pedagóg, lesný inžinier, prírodovedec, vrchný lesný rada a entomológ, ktorý má význam hlavne ako regionálny výskumník okolia Banskej Štiavnice. Známy je predovšetkým svojimi jedinečnými pedagogickými aktivitami v súvislosti so svojim pôsobením na Baníckej a lesníckej akadémii v Banskej Štiavnici. V svojom lesníckom odbore patril na Slovensku medzi najvýznamnejších predstaviteľov v celej našej histórii.

## Život
Eugen Vadas sa narodil 2. apríla 1857 v Hámore, ktorý je dnes súčasťou Miškolca v Maďarsku. Pochádzal zo slovenskej železničiarskej rodiny. Po skončení základnej a strednej školy študoval v rokoch 1874 – 1878 lesné inžinierstvo na Baníckej a lesníckej akadémii v Banskej Štiavnici. Po ukončení štúdia v rokoch 1878 až 1891 pracoval na lesných správach vo viacerých oblastiach a prešiel bohatou prevádzkovou praxou na lesných správach v Marmarošskej Sihoti, Starej Vode a Vadászerdő, kde sa počas svojho pôsobenia v roku 1885 stal riaditeľom novozaloženej Odbornej horárskej školy. V roku 1891 pôsobil na Banskej a lesníckej akadémii v Banskej Štiavnici, kde bol od roku 1894 vo funkcii vysokoškolského profesora. Tu sa stáva vedúcim katedry pestovania, ochrany lesov, botaniky a zoológie. Bol vynikajúci lesník, pedagóg a výskumník. Pôsobil aj ako prvý vedúci Ústrednej lesníckej výskumnej stanice v Banskej Štiavnici, ktorým bol od roku 1898.

Počas svojho života robil prieskum botanický, zoologický a entomologický. Venoval sa tiež otázkam pestovania lesov a dejinám lesníctva. Pre našu – slovenskú entomológiu majú význam jeho údaje o nálezoch niektorých druhov hmyzu v mieste svojho pôsobenia – v okolí Banskej Štiavnice.

Eugen Vadas zomrel 21. júla 1922 v Budapešti.

## Referencie

## Iné projekty

## Zdroje informácií o autorovi
* Kolektív: *[[Encyklopédia Slovenska]]*, VI. zv. (T – Ž), Veda, SAV Bratislava, Vadas Eugen: p. 227.
* Stockmann, V.: 2012. *Dvojité jubileum Eugena Vadasa-Vlkolinského*. In: Lesník, 4: p. 21, Banská Bystrica.

Kategória:Slovenskí lesníci
Kategória:Slovenskí vedci
Kategória:Slovenskí vysokoškolskí pedagógovia
Kategória:Slovenskí lesní inžinieri
Kategória:Slovenskí prírodovedci
Kategória:Slovenskí entomológovia
Kategória:Absolventi Baníckej a lesníckej akadémie v Banskej Štiavnici
Fakulta informatiky a informačných technológií Slovenskej technickej univerzity v Bratislave

**Fakulta informatiky a informačných technológií Slovenskej technickej univerzity** (skr. **FIIT STU**) je siedmou a najmladšou fakultou Slovenskej technickej univerzity v Bratislave. Vznikla v roku 2003 z **Katedry informatiky a výpočtovej techniky**, ktorá bola súčasťou Fakulty elektrotechniky a informatiky STU. Poskytuje vzdelanie v oblasti informačných technológií vo všetkých troch stupňoch vysokoškolského štúdia (bakalárske, inžinierske, doktorandské). Jedná sa o jedinú fakultu v Česku a Slovensku s medzinárodnou profesijnou akreditáciou od IET (so sídlom v Londýne).

## História
*19721974 Katedra matematických strojov na Elektrotechnickej fakulte SVŠT v Bratislave 
*19751991 Katedra počítačov na Elektrotechnickej fakulte SVŠT v Bratislave 
*1991 1994 Katedra informatiky a výpočtovej techniky na Elektrotechnickej fakulte STU v Bratislave
*19942004 Katedra informatiky a výpočtovej techniky na Fakulte elektrotechniky a informatiky STU v Bratislave
*2004Fakulta informatiky a informačných technológií STU v Bratislave  

## Študijné programy
Všetky študijné programy sú akreditované v zmysle Zákona č. 131/2002 Zb. o vysokých školách. Fakulta ponúka štandardné 3-ročné štúdium, ale má aj 4-ročný variant pre tých, ktorí majú potenciál, ale dostali na strednej škole slabšie základy najmä z matematiky, ale aj z programovania. 
*bakalárske štúdium
**Informatika (v roku 2019 zreformovaná tak, aby poskytovala väčší podiel povinne voliteľných predmetov a zahrnula v sebe aj dobiehajúce študijné programy).
**Internetové technológie (dobiehajúce - neberú sa noví študenti).
**Informačná bezpečnosť (dobiehajúce - neberú sa noví študenti).
*inžinierske štúdium
**Informačná bezpečnosť (od roku 2019)
**Inteligentné softvérové systémy
**Internetové technológie
**Informačné systémy (dobiehajúce - neberú sa noví študenti)
**Softvérové inžinierstvo (dobiehajúce - neberú sa noví študenti)
*doktorandské štúdium
**Aplikovaná informatika
**Inteligentné informačné systémy
**Programové systémy (dobiehajúce - neberú sa noví študenti)

## Ústavy
* Ústav počítačového inžinierstva a aplikovanej informatiky (UPAI)
* Ústav informatiky, informačných systémov a softvérového inžinierstva (UISI)

## Fakultné pracoviská
* Dekanát
* Centrum výpočtových a komunikačných služieb (CVKS)
* Slovenská informatická knižnica (SIK)
* Sieťová akadémia (Cisco)
*Centrum priemyselného výskumu

## Referencie


## Externé odkazy
* Oficiálna stránka fakulty


Kategória:Slovenská technická univerzita v Bratislave
Kategória:Informatické fakulty na Slovensku
Kategória:Technické fakulty na Slovensku
Gaius Mucius Scaevola

[Mucius Scævola od Louisa Pierre Deseina, 1791, Múzeum [Louvre|thumb]]
**Gaius Mucius Scaevola** bol Riman, ktorý sa preslávil svojou odvahou. Ale je možné, že bol len mýtickou postavou.

Podľa Livia sa tento mladík nedokázal nečinne prizerať na potupu spôsobenú obliehaním Ríma etruským kráľom Larsom Porsenom a rozhodol sa ho zabiť. Po súhlase konzulov s mečom ukrytým pod šatami preplával Tiber, dostal sa do jeho tábora a takmer ho zabil. Ale namiesto Porsenu zabil pisára, ktorý bol vedľa neho v rovnakom odeve a v tom čase akurát vyplácal vojakom žold. Stráže ho chytili a dostal sa pred poľný súd, ktorému predsedal Porsena. Pri snahe Porsenu získať od neho informácie o nástrahách, ktoré pre Porsenu pripravoval Rím, mu pohrozil mučením. Tu sa Porsena zapísal do dejín. Keď dal Porsena v hneve okolo neho zapáliť hranicu, Mucius na dôkaz svojej odhodlanosti vložil svoju pravú ruku do ohňa so slovami: „Hľa, aké bezcenné je telo pre tých, čo majú na zreteli slávu vlasti.“ Svojou neohrozenosťou sa mu podarilo Porsenu ohromiť a za to získal život a slobodu. Kvôli strate svojej ruky potom dostal prímeno *Scaevola (ľavoruký)*. Za tento svoj odvážny čin dostal od senátu pozemok, ktorý bol neskôr pomenovaný Muciove lúky.

## Iné projekty

## Literatúra
* Vojtech Zamarovský: *Dejiny písané Rímom* (1971)

Kategória:Postavy rímskej mytológie
Kategória:Staroveký Rím
Kšinka

**Kšinka** je potok v severovýchodnej časti okresu Bánovce nad Bebravou. Je to pravostranný prítok Radiše, meria 2,5 km a je tokom VI. rádu.

## Prameň
Tečie v Strážovských vrchoch, kde pramení v podcelku Zliechovská hornatina, v časti Kňaží stôl, východne od kóty 555,2 m v oblasti Vozore, v nadmorskej výške približne 440 m n. m. 

## Opis toku
Od prameňa tečie na krátkom úseku najprv na východ, ďalej sa stáča juhovýchodným smerom a vteká do Kšinianskej kotliny, kde preteká lokalitou Podhôrčie. Následne napája malú vodnú nádrž, ktorá bola vybudovaná na sútoku s ľavostranným prítokom z lokality Prchavý a tečie popri areáli poľnohospodárskeho družstva na ľavom brehu. Napokon sa stáča juhojuhovýchodným smerom, tečie v blízkosti intravilánu obce Kšinná na ľavom brehu, sprava ešte priberá krátky prítok z lokality Strakačky a južne od spomenutej obce sa v nadmorskej výške cca 308 m n. m. vlieva do Radiše.

## Referencie

Kategória:Potoky na Slovensku
Kategória:Povodie Bebravy
Kategória:Vodné toky v Strážovských vrchoch
Kategória:Vodné toky v okrese Bánovce nad Bebravou
Kategória:Kšinná
Omastiná (potok)

**Omastiná** je potok vo východnej časti okresu Bánovce nad Bebravou. Je to ľavostranný prítok Radiše, meria 7,3 km a je tokom VI. rádu.

## Prameň
Tečie v Strážovských vrchoch, pramení v podcelku Nitrické vrchy, v časti Suchý, na juhojuhovýchodnom svahu Malej Homole (908,7 m n. m.) v nadmorskej výške približne 550 m n. m. 

## Opis toku
V pramennej oblasti tečie sprvu juhojuhozápadným smerom, vytvára oblúk smerujúci na západ a zľava priberá prítok pretekajúci Suchou dolinou. Ďalej tečie juhozápadným smerom, sprava priberá prítok prameniaci východne od Štvrtí, zľava prítok prameniaci severne od Zápača a preteká intravilánom obce Omastiná. V obci priberá pravostranný prítok z lokality Štvrte, následne sa stáča na západ, vteká do výbežku Nitrianskej pahorkatiny (jej časti Bánovská pahorkatina), kde tečie popri osade Korintál, pričom sprava najprv priberá prítok z oblasti Brusného, zľava potom Podhradský potok, následne vytvára výrazný meander ohnutý na sever, do ktorého sprava ústi prítok z lokality Roháčová. Ďalej tečie prechodne juhozápadným smerom, napokon sa stáča na západ a preteká okrajom intravilánu Žitnej prevažne na pravom brehu. Tu ešte priberá pravostranný prítok z lokality Roháčová a v blízkosti centra obce ústi v nadmorskej výške cca 261,5 m n. m. do Radiše.

## Referencie

Kategória:Potoky na Slovensku
Kategória:Povodie Bebravy
Kategória:Vodné toky v Strážovských vrchoch
Kategória:Vodné toky v Nitrianskej pahorkatine
Kategória:Vodné toky v okrese Bánovce nad Bebravou
Kategória:Omastiná (obec)
Kategória:Uhrovské Podhradie
Kategória:Žitná-Radiša
Rokoš

**Rokoš** môže byť:

*vrch () v Strážovských vrchoch, pozri Rokoš (vrch)
*geomorfologická časť Strážovských vrchov, pozri Rokoš (geomorfologická časť)
*národná prírodná rezervácia v Strážovských vrchoch, pozri Rokoš (národná prírodná rezervácia)
Faktorizácia

**Faktorizácia** alebo **rozklad na činitele** je v matematike a jej aplikáciách problém rozloženia čísla na súčin menších čísel, v najbežnejšej podobe je to rozklad celého čísla na súčin prvočísel. Napríklad číslo 15 je možné zapísať ako súčin 3 ⋅ 5. Všeobecnejšie je možné rozkladať aj iné algebrické objekty, napríklad polynóm druhého stupňa x² − 4 je možné vyjadriť ako súčin dvoch polynómov prvého stupňa (x − 2)(x + 2).

Rozklad celého čísla na prvočinetele je považovaný za veľmi ťažkú úlohu a na jej nezvládnutí pre veľké čísla sú založené niektoré kryptografické metódy, napríklad algoritmus RSA na šifrovanie s verejným kľúčom.

## Faktorizácia celých čísel
Podľa základnej vety aritmetiky možno každé celé číslo jednoznačne rozložiť na súčin prvočísel. Pre takúto úlohu s veľkými číslami však nie je známy žiadny efektívny algoritmus a predpokladá sa, že ani neexistuje. V súčasnosti nie je známa presná klasifikácia tejto úlohy do tried zložitosti, je však známe, že rozhodovacia verzia faktorizácie – „má číslo *N* nejaký činiteľ menší než *M*?“ patrí do NP i co-NP (odpovede ÁNO i NIE možno overiť v polynomiálnom čase).

Predpokladá sa, že patrí mimo triedy P, NP-complete a co-NP-complete.

Zaujímavé je, že zdanlivo podobná úloha „je *N* číslo zložené“ (či ekvivalentne: „je *N* prvočíslo“) je zrejme omnoho jednoduchšia: bolo dokázané, že ju možno vyriešiť v polynomiálnom čase.

Kategória:Aritmetika

## Referencie
Howard Jones (americký spevák)

**Howard Jones** (* 20. júl 1970, Columbus, Ohio, USA) je americký spevák a producent afroamerického pôvodu. Bývalý vokalista skupiny Killswitch Engage. Predtým ako nastúpil ku Killswitch Engage bol v kapele Blood Has Been Shed. Mikrofón u Killswitch Engage drží odvtedy ako kapelu opustil náhle Jesse David Leach v roku 2003. *The End of the Heartache *je debutom pre tohto afroamerického speváka. Od roku 2012 pôsobí v kapele Devil you Know s ktorou má na konte jeden album. Kapela získala prestížne ocenenie od Metal Hammmer Golden Award v kategórii Najlepšia začínajúca kapela.

## Diskografia
### so skupinou Devil You Know
**[[The Beauty of Destruction]]* 2014

### so skupinou Blood Has Been Shed
**[[I Dwell on Thoughts of You]]* (September 21, 1999
**[[Novella of Uriel]]* 2001
**[[Spirals (album)|Spirals]]* 2003, 
**[[Enloco Tacoa]]* (2008)

### so skupinou Killswitch Engage
**[[The End of Heartache]]* 2004
**[[As Daylight Dies]]* 2006
**[[ Killswitch Engage 2]]* 2009

### Ako hosťujúci spevák
*36 Crazyfists – *[[Rest Inside the Flames]]* ("Elysium")
*Demon Hunter – *[[Summer of Darkness]]* ("Our Faces Fall Apart")
*Eighteen Visions – *[[Vanity (album)|Vanity]]* ("One Hell of a Prize Fighter")
*Every Time I Die – *[[Last Night in Town]]* ("Punch-Drunk Punk Rock Romance")
*Fragment Metal – *[[Answers]]* ("Inertia")
*Roadrunner United – *All-Star Sessions* ("The Dagger")
*Throwdown – *[[Vendetta (Throwdown album)|Vendetta]]* ("The World Behind")
*Ill Bill - *[[The Hour of Reprisal]]* ("Babylon")

### Ako producent
*Twelve Tribes - *[[The Rebirth of Tragedy]]* (2004)
*Twelve Tribes - *[[Midwest Pandemic]]* (2006)

## Referencie

Kategória:Heavymetaloví speváci USA
Kategória:Speváci afroamerického pôvodu
Kategória:Osobnosti USA afroamerického pôvodu
Kategória:Osobnosti z Columbusu (Ohio)
Zoznam čísel

Toto je **zoznam článkov o [[číslo (matematika)|číslach]]** (nie o čísliciach).

## [[Celé číslo|Celé čísla]]

### Významné celé čísla
#### [[Prirodzené číslo|Prirodzené čísla]]

#### Ďalšie významné celé čísla
Iné čísla, ktoré sú významné pre svoje matematické vlastnosti alebo kultúrny význam sú:
* −40
* −1
* 222
* 239
* 255
* 256
* 273
* 284
* 360
* 420
* 451
* 496
* 555
* 666
* 720
* 786
* 911
* 1 001
* 1 089
* 1 729
* 3 600
* 7 744
* 8 128
* 69 105
* 142 857
* 6 000 000

#### Pomenované čísla
* Grahamovo číslo
* Hardyho-Ramanujanovo číslo
* Skewesovo číslo
* Číslo šelmy
* Googol
* Googolplex

### Prvočísla
Prvočíslo je kladné celé číslo, ktoré má práve dva celočíselné delitele: jednotku a samo seba. (Číslo 1 nie je prvočíslo, má len jeden deliteľ.)
* Zoznam prvočísel

Prvých 100 prvočísel:

### Dokonalé čísla
Dokonalé číslo je celé číslo, ktoré je súčtom všetkých svojich deliteľov okrem seba samého.
Prvých desať dokonalých čísel:

  6
  28
  496
  8128
  33 550 336
  8 589 869 056
  137 438 691 328
  2 305 843 008 139 952 128
  2 658 455 991 569 831 744 654 692 615 953 842 176
  191 561 942 608 236 107 294 793 378 084 303 638 130 997 321 548 169 216


### [[Kardinálne číslo|Kardinálne čísla]]

## [[Reálne číslo|Reálne čísla]]
Reálne číslo je každé, ktoré sa dá zobraziť na reálnej osi čísel.

### Matematické konštanty
* Ludolfovo číslo (3,14159…)
* Eulerovo číslo (2,71828…)
* Zlatý rez (1,61803…)

### [[Racionálne číslo|Racionálne čísla]]
Racionálne číslo je také reálne číslo, ktoré sa dá zapísať ako zlomok dvoch celých čísel, napríklad 2/3, 1/1 000 000, -5/100.

Čísla, ako odmocnina z dvoch, Ludolfovo číslo, Eulerovo číslo... nie sú racionálne čísla.

## [[Komplexné číslo|Komplexné čísla]]
Komplexné čísla sa zobrazujú v rovine čísel. Majú reálnu a imaginárnu zložku. Ak je imaginárna zložka nulová, číslo je zároveň reálnym číslom.

### Matematické konštanty
* Komplexná jednotka
Podhradský potok (prítok Omastinej)

**Podhradský potok** je potok vo východnej časti okresu Bánovce nad Bebravou. Je to ľavostranný prítok Omastinej, má dĺžku 4,4 km a je tokom VII. rádu.

## Prameň
Tečie v Strážovských vrchoch, kde pramení v podcelku Nitrické vrchy, v časti Rokoš, na juhojuhozápadnom svahu vrchu Rokoš (1 009,9 m n. m.) v lokalite Kamenné Zrubiská, v nadmorskej výške približne 600 m n. m. 

## Opis toku
Od prameňa tečie sprvu na krátkom úseku na severozápad, pri samote Zengová sa stáča a pokračuje západným smerom. Na hornom toku sa niekoľkokrát vlní, na strednom toku sa esovito stáča a vytvára výrazný ohyb prehnutý na sever. Ďalej priberá krátky ľavostranný prítok prameniaci severozápadne od hradného brala hradu Uhrovec a stáča sa severozápadným smerom.  Na dolnom toku vteká do výbežku Nitrianskej pahorkatiny, do časti Bánovská pahorkatina a preteká intravilánom obce Uhrovské Podhradie. Napokon sa oblúkom stáča na sever a severozápadne od obce, pri osade Karolintál, ústi v nadmorskej výške cca 291 m n. m. do Omastinej.

## Referencie

Kategória:Potoky na Slovensku
Kategória:Povodie Bebravy
Kategória:Vodné toky v Strážovských vrchoch
Kategória:Vodné toky v Nitrianskej pahorkatine
Kategória:Vodné toky v okrese Bánovce nad Bebravou
Kategória:Uhrovské Podhradie
Číslo šelmy

**Číslo šelmy** je názov konceptu spomínaného v knihe Zjavenie svätého Jána Nového Zákona, podľa ktorého je určité konkrétne číslo charakteristickým označením Antikrista.

Väčšina rukopisov uvádza v tejto súvislosti číslo 666, niektoré však aj číslo 616.

Matematicky je 666 súčet po sebe nasledujúcich čísel 1 až 36 (rovnako, ako v rulete)
 1 + 2 + 3 + 4 + 5 + 6 + 7 + 8 + 9 + 10 + 11 + 12 + 13 + 14 + 15 + 16 + 17 + 18 + 19 + 
 20 + 21 + 22 + 23 + 24 + 25 + 26 + 27 + 28 + 29 + 30 + 31 + 32 + 33 + 34 + 35 + 36 = **666**

666 vyjadrené v rímskych čísliciach je **DCLXVI**, nakoľko D = 500, C = 100, L = 50, X = 10, V = 5, I = 1

V dvojkovej sústave je to zas **1010011010**

Strach z čísla 666 sa nazýva **hexakosioihexekontahexafóbia**.

Kategória:Čísla
Kategória:Kresťanské pojmy
Kategória:Satanizmus
Zoznam prvočísel

Tento článok obsahuje zoznam prvých 1 030 prvočísel. V súčasnosti je známych 52 Mersennových prvočísel. Zatiaľ najväčšie známe Mersennovo prvočíslo má viac ako 41 miliónov cifier a bolo objavené v októbri roku 2024. (Prvočísel je nekonečne veľa)

Prvočísla
Kategória:Teória čísel
Sarkofág

::*Sarkofág je aj živočích živiaci sa mäsom odumretých živočíchov, pozri [[sarkofág (biológia)]]*
thumb|200px|Egyptský sarkofág uložený v Louvri
**Sarkofág** je uzavretá a obyčajne ozdobená rakva z trvanlivého materiálu (spravidla kameňa alebo kovu), do ktorej sa obyčajne pochovávajú elitné osobnosti.

Slovo je zloženinou gréckeho σαρξ - sarx ("mäso") a φαγειν-fagein ("požierať"), teda doslova "požierač mäsa". V 5. storočí pred Kr. uviedol grécky historik Herodotos v svojom diele, že prvé sarkofágy boli vytesané zo zvláštneho typu kameňa, ktorý požieral telo vo vnútri. Ako *sarkophagos lithos* ("kamene požierajúce mäso") sa označovali obzvlášť schránky vyrábané z vápenca ťaženého v Asse v Troade. Táto vlastnosť bola vztiahnutá najprv na všetky rakvy vyrobené z vápenca a neskôr na vôbec všetky rakvy.

Sarkofágy boli zvyčajne tesané z kameňa a bohato zdobené. Niektoré boli vyrobené tak, aby stáli nad úrovňou zeme ako súčasť hrobovej výzdoby. Iné sa nachádzali pod úrovňou terénu alebo boli umiestnené v kryptách. V starovekom Egypte bol ako sarkofág označovaná vonkajšia ochranná schránka pre kráľovskú múmiu, ktorá mala v sebe poskladaných niekoľko rakiev.

Označenie sarkofág sa zvyčajne používa i pre veľký betónový kryt oddeľujúci zvyšky havarovaného reaktoru černobyľskej atómovej elektrárne od okolitého prostredia.

## Iné projekty

Kategória:Architektonické prvky
Robert C. Tucker

**Robert C. Tucker** (* 29. máj 1918, Kansas City, Missouri, USA – † 29. júl 2010, Princeton, New Jersey) bol významný americký expert na dejiny a politiku Sovietskeho zväzu a Ruska. 

V rokoch 1949 - 1953 pracoval ako atašé na americkom veľvyslanectve v Moskve. Medzi jeho najvýznamnejšie diela patria: *Politická kultúra a vodcovstvo v sovietskom Rusku*, *Stalin ako revolúcionár: 1879-1929* (1973) a pokračovanie, *Stalin v moci: Revolúcia zhora, 1928-1941* (1992), *Politika ako vodcovstvo* (1995) a *Filozofia a mýtus [[Karl Marx|Karla Marxa]]* (1961). Jeho biografie Stalina sú považované za najlepšie práce o tomto diktátorovi vôbec. Robert Tucker je tiež zodpovedný za razenie teórie "vojenského komunizmu" o vplyve vojenských funkcionárov na jednotu a pôsobnosť strany. Bol emeritným profesorom politiky a medzinárodných štúdií na univerzite v Princetone.

Bol ženatý s Eugeniou (Jevgenijou) narodenou v Moskve, ktorá s nim v roku 1953 emigrovala do USA, kde neskôr vyučovala ruštinu na Princetonskej univerzite.

## Dielo
* Philosophy and Myth in Karl Marx. 3. Auflage. Transaction Publ., New Brunswick 2001, ISBN 0765806444, LCCN 00-046724.
* Stalin in Power: The Revolution from Above, 1928-1941. W W Norton & Co, New York 1990, ISBN 039302881X, LCCN 89-078047.
* Stalin as revolutionary, 1879-1929; a study in history and personality. W W Norton & Co, New York 1973, ISBN 039305487X, LCCN 73-006541.
* The Marxian Revolutionary Idea. W W Norton & Co, New York 1969, LCCN 69-020038.
* Robert C. Tucker (Hrsg.): The Marx-Engels Reader. W W Norton & Co, New York 1972, ISBN 0393099652, LCCN 79-141585.

## Referencie

## Externé odkazy
* Short description of contributions at the American Association for the Advancement of Slavic Studies
* Interview  by John M. Whiteley at the University of California-Irvine Quest for Peace Video Series
* Review by Gajo Petrović of Tucker's ''Philosophy and Myth in Karl Marx'' Death Announcement
* @KatrinaNation Announces the Death of Robert C. Tucker

Kategória:Vysokoškolskí pedagógovia USA
Kategória:Historici USA
Kategória:Diplomati USA
Kategória:Autori náučnej literatúry USA
Kategória:Osobnosti z Kansas City (Missouri)
Laugo

**Laugo** je slovenský samopal s plastovým telom, pôvodne vyvíjaný trenčianskymi konštruktérom Jánom Lučanským a spolupracovníkmi Ing. Petrom Tvrdým a Františkom Gašparíkom. Názov je odvodený od miesta vzniku zbrane (na území Trenčína sa nachádzala osada Laugarício).

Prvý prototyp bol patentovaný pod názvom Laugo LTG-1, posledný známy prototyp Laugo M6 z roku 2005 bol vyvíjaný vo firme ZVS Holding a bol predstavený aj na veľtrhu obrannej a bezpečnostnej techniky IDET 2005 v Brne. V súčasnosti prebieha príprava na seriovú výrobu vo firme CZUB pod názvom SKORPION EVO III

## Variácie

Prototyp M6 bol vyrobený vo viacerých variáciách na vojenské i civilné použitie.

* **Vojenské verzie** - Laugo M6-K, Laugo M6-A (Army), Laugo M6-SD
* **Civilné verzie** - karabína Laugo M6-C1, krátka Laugo M6-C2

## Referencie



## Externé odkazy

* Laugo LTG-1 v časopise Policista 01/2002  - česky
* Fotografia Lauga z výstavy IDET 2005

Kategória:Samopaly
Madona rajons

**Madona** () bol rajón v regiónoch Vidzeme a Latgale. V oblasti sa nachádza najvyšší bod Lotyšska - Gaiziņkalns () a na hraniciach oblasti je najväčšie lotyšské jazero Lubāns.

Rajón zanikol po reforme v 2009.

## Mestá
*Cesvaine
*Lubāna
*Madona
*Varakļāni

Kategória:Geografia Lotyšska
Faadhippolhu

thumb|Atol Fádippolu.

**Faadhippolhu** () je zemepisný názov atola administratívne spadajúceho pod atol Lavijani na Maldivách. Nachádza sa v severnej časti Maldív. Nachádza sa 18 km severovýchodne od Južného Málosmadulu a 60 km severne od Severného Malé. Pozostáva z 5 obývaných (Hinnavaru, Kurendú, Máfiláfusi, Naifaru a Oluvelifusi) jedného ostrova využívaného na priemyselné účely (Felivaru) a 46 neobývaných ostrovov. Atol je dlhý 36 km (severozápad - juhovýchod) a 17 km (severovýchod - juhozápad).

## Externé odkazy
* Stránka Oceandots + obrázok atola z vesmíru  

Kategória:Lavijani
Zoznam najvyšších budov v New Yorku

[náhľad|1. [1 World Trade Center ()]]
[náhľad|2. [432 Park Avenue ()]]
[náhľad|3. [Empire State Building ()]]
[náhľad|4. [Bank of America Tower ()]]
[náhľad|5. [Chrysler Building ()]]
[náhľad|6. [New York Times Tower ()]]
[náhľad|7. [One57 ()]]
[náhľad|8. [Nové Svetové obchodné centrum|Four World Trade Center ()]]
[náhľad|9. [American International Building|70 Pine Street ()]]
[náhľad|10. [40 Wall Street ()]]
Toto je zoznam najvyšších budov v New Yorku k februáru 2015. Doplnené 28. apríla 2023.

## Zoznam

## Zničené budovy

## Časová os

## Referencie

Najvyšších budov v New Yorku

Kategória:Stavby v New Yorku
New York
New York Times Tower

náhľad|upright|New York Times Tower
**New York Times Tower** alebo **New York Times Building** je mrakodrap v Midtown Manhattane v New Yorku. Bol dokončený v roku 2007, má výšku 319 metrov, 52 poschodí a spolu s Chrysler Building s rovnakou výškou je to tretia najvyššia budova v New Yorku po mrakodrapoch Empire State Building a One World Trade Center. 

Sídli v ňom hlavne New York Times, jedny z najslávnejších New Yorských časopisov. Autorom budovy je taliansky architekt Renzo Piano.

## Pozri aj
* Zoznam najvyšších budov v New Yorku

## Iné projekty

Kategória:Mrakodrapy v New Yorku
Kategória:Architektúra z 2007
Soči

**Soči** () je prístavné a kúpeľné mesto v Rusku. Nachádza sa medzi pobrežím Čierneho mora a úpätím Kaukazu. Má rozlohu 3508 km² a žije tu 411 524 obyvateľov (stav k roku 2017). Mesto bolo zvolené ako hostiteľ zimných olympijských hier v roku 2014 

## Poloha a prírodné pomery
Soči zaberá úsek Čiernomorského pobrežia medzi riekami Šepsi a Psou, je až 145 km dlhé a má rozlohu 3500 km2. Mesto má ako zvyšok ruského pobrežia Čierneho mora južne od mesta Tuapse subtropické podnebie, čím sa výrazne líši od zvyšku pobrežia od Anapy po Tuapse, kde je podnebie výrazne suchšie.

## Zimné olympijské hry 2014
V júni 2006 prezident Medzinárodného olympijského výboru Jacques Rogge oznámil, že Soči bolo vybrané za finalistu medzi kandidátmi na hosťovanie Zimných olympijských hier v roku 2014. 4. júla 2007 bolo Soči ohlásené ako hostiteľ Zimných olympijských hier v roku 2014 pred konkurenciou miest Salzburg v Rakúsku a Phjongčhang v Južnej Kórei.

Ruská vláda sa zaviazala k investičnému balíku v objeme 12 miliárd USD, v podiele 60:40 medzi štátnym a súkromným sektorom.

## Doprava
Mesto leží na železničnej trati medzi Rostovom nad Donom a gruzínskym mestom Samtredia. Čiernomorská cesta pozdĺž pobrežia ho spája s Novorossijskom a Batumi.

Mestskú dopravu zabezpečujú autobusy a maršrutky. Pripravuje sa výstavba trolejbusových liniek. Blízko mesta sa nachádza medzinárodné letisko Soči.

## Partnerské mestá
*  Baden-Baden, Nemecko
*  Espoo, Fínsko
*  Cheltenham, Spojené kráľovstvo
*  Long Beach, USA
*  Menton, Francúzsko
*  Pärnu, Estónsko
*  Rimini, Taliansko
*  Trabzon, Turecko
*  Wej-chaj, Čína

## Referencie

## Iné projekty


Kategória:Mestá v Rusku
Kategória:Prístavné mestá v Rusku
Kategória:Prístavné mestá Čierneho mora
Kategória:Kúpeľné mestá v Rusku
Kategória:Olympijské mestá
Kategória:Geografia Krasnodarského kraja
Citigroup Center

right|thumb|Citigroup Center

**Citigroup Center** (kedysi **Citicorp Center**) je jeden z najvyšších mrakodrapov v New Yorku. Budova je situovaná na Lexington Avenue medzi 53. a 54. ulicou v Midtown Manhattane. 59-poschodový mrakodrap s výškou 279 metrov navrhol architekt Hugh Stubbins mladší pre banku Citibank. S výstavbou sa začalo v roku 1974 a dokončená bola v roku 1977.

## Pozri aj
* Zoznam najvyšších budov v New Yorku

Kategória:Mrakodrapy v New Yorku
Kategória:Architektúra z 1977
Green Card

thumb|Vzor „United States Permanent Resident Card“ z roku 2023

**Green Card** alebo **United States Permanent Resident Card** je identifikačná karta legálneho trvalého obyvateľa Spojených štátov, ktorý nemá americké občianstvo. Je to doklad, že držiteľ má povolenie na podmienený pobyt a prácu v Spojených štátoch. Držiteľ môže udržiavať stav rezidenta zdržiavaním sa v Spojených štátoch a môže byť odobratá pri spáchaní určitých trestných činov.

## Spôsoby získania

### Vízová lotéria o rozmanitosti
Lotéria o zelenú kartu je každoročný program organizovaný vládou USA. V tomto programe je vybraných 50 000 ľudí z rôznych krajín z celého sveta, ktorí dostanú zelenú kartu. Hlavným cieľom tohto systému je zvýšiť etnickú a kultúrnu rozmanitosť v Spojených štátoch.

### Investície
Pre podnikateľov je viacero možností, ako získať Zelenú kartu. Vo všetkých prípadoch musíte najskôr získať konkrétny typ prisťahovaleckého víza a potom požiadať o trvalý pobyt po presťahovaní sa do USA.

### Zjednotenie rodiny
Trvalý pobyt v Spojených štátoch alebo občania USA môžu priviesť svojich rodinných príslušníkov do Spojených štátov. Rodinní príslušníci môžu požiadať o zelenú kartu. Patria sem manželia, deti, rodičia a v niektorých prípadoch aj súrodenci.

### Zamestnanosť
Zelená karta môže byť vydaná vysoko kvalifikovaným jednotlivcom v určitých oblastiach na prácu v Spojených štátoch. Tento proces je podporovaný zamestnávateľom a miesto výkonu práce musí byť v USA. Osoba žiadajúca o zelenú kartu musí mať spoločnosť, ktorá danú osobu sponzoruje.

### Programy pre utečencov
Spojené štáty americké vydávajú zelené karty aj žiadateľom o azyl alebo ľuďom so štatútom utečenca. Títo ľudia môžu byť ľudia utekajúci pred prenasledovaním alebo násilím. Takíto ľudia môžu po príchode do USA požiadať o zelenú kartu.

Kategória:Spojené štáty americké
Flatiron Building

right|thumb|Flatiron Building

**Flatiron Building** alebo **Fuller Building** je výšková budova na Manhattane v New Yorku. Bola dokončená v roku 1902 a v tom čase to bola jedna z najvyšších budov v meste. Nachádza sa na Piatej Avenue číslo 175 na trojuholníkovom ostrovčeku na 23. ulici a Broadway oproti Madison Square. Má výšku 87 metrov a 22 poschodí.

## Iné projekty

Kategória:Mrakodrapy v New Yorku
Kategória:Architektúra z 1902
Kategória:National Register of Historic Places
Ward’s Island

right|thumb|Ward's Island (hore)

**Ward's Island** je ostrov v New Yorku v East River. Administratívne patrí pod mestskú časť Manhattan. S mestskou časťou Queens ho spája železničný most Hell Gate Bridge a je prepojený aj s ostrovom Randall's Island na severe. 

Tieto dva ostrovy spolu majú rozlohu  a žije tu 1386 obyvateľov (2000).

Kategória:Ostrovy Severnej Ameriky
Satakunta

**Satakunta** () je jeden z devätnástich krajov Fínska. Od roku 1997 patrí tento kraj k provincii Západné Fínsko.

## Obce
V roku 2015 sa kraj skladal z 19 obcí (fínsky kunta). Obce boli zoskupené do troch okresov (tzv. seutukunta). Sedem obcí malo status mesta (napísané tučným písmom).

## Iné projekty

## Externé odkazy
* Kraj Satakunta - Oficiálna stránka 


Kategória:Kraje vo Fínsku
Redstone (balistická raketa)

right|thumb|Variant Mercury-Redstone

**Redstone** bola prvou americkou balistickou raketou stredného doletu. Jej život ako bojovej rakety bol síce krátky, ale zohrala velkú rolu v americkom vesmírnom programe. Slúžila na vynášanie kozmickej lode Mercury po balistickej dráhe do vesmíru. Vývoj začal v roku 1954.

## Dejiny
Raketa mala byť pôvodne vojenská. Vývoj sa zakladal na skúsenostiach s raketou V-2. Boli postavené rôzne varianty ako boli rakety Jupiter-C a Juno-1. Z nich vchádzal variant Redstone, ktorý sa líšil iba vyššou výkonnosťou. O niečo neskôr rakety odkúpila Austrália na suborbitálne testy. Raketu potom vylepšila na Redstone/Sparta a v jednom prípade použila aj na vynesenie prvej austrálskej družice Wresat.

V roku 1960 sa k rakete pridala kozmická loď Mercury - vznikla raketa Redstone/Mercury. Táto raketa potom 5. mája 1961 vyniesla nad hranicu vesmíru prvého Američana Alana Sheparda, aj keď iba po balistickej dráhe. Jeho let trval 15 minút.

## Iné projekty
.

Kategória:Balistické rakety USA
Kategória:Nosné rakety USA
Kategória:Program Mercury
Karel Svoboda (hudobný skladateľ)

**Karel Svoboda** (* 19. december 1938, Praha – † 28. január 2007, Jevany) bol český skladateľ filmovej, televíznej, populárnej a muzikálovej hudby.

## Životopis
Od detstva sa učil súkromne hre na klavír, po maturite v roku 1957 študoval na lekárskej fakulte v Prahe. Potom prerušil štúdium a nastúpil na profesionálnu dráhu v tanečných orchestroch a neskôr sa živil ako veľmi úspešný hudobný skladateľ. Často spolupracoval so svojim bratom Jiřím Svobodom, taktiež skladateľom najmä hudby k filmom a televíznym inscenáciám. Bol populárny aj v Nemecku.

## Tvorba
V roku 1965 vyšla prvá gramofónová platňa s jeho skladbou *Slunce za oknem*, ktorú naspieval Jaromír Mayer. Zo 60. rokov 20. stor. pochádza pieseň *Vzdálený hlas*, s ktorou súťažila Helena Vondráčková na festivale v Rio de Janeiro. V roku 1968 začala plodná spolupráca s Karlom Gottom, pre ktorého napísal približne 80 piesní. Interpretmi jeho piesni sú taktiež Hana Zagorová, Eva Pilarová, Milan Drobný, Waldemar Matuška, Lešek Semelka, Jiří Schelinger, Jana Kratochvílová, Michal David, Iveta Bartošová, Petr Sepéši, Marcela Březinová, Marcela Holanová, Petra Janů, Dalibor Janda, Daniel Hůlka a Leona Machálková.

V 90. rokoch 20. stor. napísal svoj prvý muzikál *Dracula*.

Okrem populárnej hudby sa venoval aj filmovej hudbe. Stal sa dvorným skladateľom režiséra Václava Vorlíčka. Napísal tiež hudbu k seriálu *[[Návštěvníci]]* i znelku k seriálu *Včielka Mája* a *Nils Holgersson*. Spolupracoval na mnohých seriáloch s nemeckou televíziou ZDF.

### Filmová hudba
* 1965: Každý mladý muž
* 1972: Smrt si vybírá
* 1973: Noc na Karlštejně
* 1973: Tři oříšky pro Popelku
* 1974: Hodíme se k sobě, miláčku? 
* 1974: Na startu je delfín 
* 1974: Deň slnovratu
* 1975: Profesoři za školou
* 1975: Romance za korunu
* 1975: Dva muži hlásí příchod
* 1976: Koncert pre pozostalých
* 1976: Do posledného dychu
* 1976: Bouřlivé víno
* 1976: Noc klavíristy
* 1977: Tichý Američan v Praze 
* 1977: Jak se budí princezny
* 1977: Zítra vstanu a opařím se čajem
* 1977: Což takhle dát si špenát
* 1978: Čistá řeka
* 1979: Smrt stopařek
* 1979: Choď a nelúč sa
* 1979: Prerušená hra
* 1979: Odveta.                      
* 1981: Zralé víno                                                            
* 1981: Spievaj kovboj, nemecký film
* 1981: Kopretiny pro zámeckou paní 
* 1982: Soľ nad zlato
* 1982: Zelená vlna
* 1985: Já nejsem já
* 1986: Mladé víno
* 1988: Cirkus Humberto, televízny seriál 
* 1988: Druhý dech, televízny seriál 
* 1989: Muka obraznosti (1989) 
* 1992: Kačenka a strašidla
* 1992: Kačenka a zase ta strašidla
* 1999: Z pekla štěstí
* 2004: Milenci a vrazi
* 2004: Rodinná pouta (TV seriál)
*1980:Nevera po Slovensky

### Muzikály
* 1995: Dracula (texty Zdeněk Borovec)
* 2000: Monte Cristo (texty Zdeněk Borovec)
* 2006: Golem

## Pozri aj
* Zoznam piesní s hudbou Karla Svobodu

## Externé odkazy
* 
*  
* Oficiálna stránka  
* Karel Svoboda - články  
* Karel Svoboda 
* Talent ve službách Mefista

## Zdroje

Kategória:Českí skladatelia modernej hudby
Kategória:Českí skladatelia filmovej hudby
Kategória:Muzikáloví skladatelia
Kategória:Obete samovrážd
Kategória:Osobnosti z Prahy
Stredoveký vojenský tábor v Starej Ľubovni

**Stredoveký vojenský tábor v Starej Ľubovni** je múzeum v Starej Ľubovni, ktoré poskytuje detailné zobrazenie života vojakov v stredoveku ako aj podmienok, v akých žili. V tábore sa nachádza veľké množstvo atrakcii, pripomínajúcich autenticky život vojakov v táboroch. Stredoveký vojenský tábor sa nachádza pod Ľubovnianskym hradom na Zámockej ulici.

## Vojenský katapult

Tento katapult je najväčší fungujúci katapult na Slovensku. Vzdialenosť jeho dostrelu je 200 až 300 metrov. Tento katapult je svojim druhov nazývaný aj trebuchet. Ten ľubovnianský dostal názov Elisa Katarina.

## Referencie


Kategória:Stará Ľubovňa
Kategória:Múzeá na Slovensku
Kategória:Vojenské múzeá
Kategória:Múzeá v Prešovskom kraji
70 Pine Street

right|thumb|American International Building

**American International Building** je 66-poschodový, 290 m vysoký mrakodrap v Lower Manhattane v New Yorku. Bol dokončený v roku 1932 počas pretekov newyorských mrakodrapov. Mrakodrap bol najvyššou budovou Lower Manhattanu (Južného Manhattanu) až do sedemdesiatych rokov keď bolo dokončené Svetové obchodné centrum. Po útokoch z 11. septembra 2001 znovu získal titul najvyššej budovy Južného Manhattanu. 

Budova je obyčajne ľudovo nazývaná ako *American International*. Mrakodrap kedysi vlastnila spoločnosť Cities Service Company a volal sa *Cities Service Building*. Cities Service ho predala American International Group (AIG), keď sa centrála spoločnosti sťahovala do mesto Tulsa v Oklahome. Na 66. poschodí je otvorená terasa s ďalekohľadmi, odkiaľ je pekný výhľad na mesto. Poštovná adresa budovy je 70 Pine Street, New York, NY 10270.

## Iné projekty

Kategória:Mrakodrapy v New Yorku
Kategória:Architektúra z 1932
Halsua

**Halsua** je obec vo Fínsku v kraji Keski-Pohjanmaa v provincii Západné Fínsko. Počet obyvateľov je 1 498 a rozloha chotára 430,26 km² z toho 15,21 km² je voda. Hustota obyvateľstva je 3,5 ob./km². Úradný jazyk fínčina.

## Iné projekty

## Externé odkazy
www.halsua.fi - oficiálna stránka obce 

Kategória:Obce vo Fínsku
Kategória:Keski-Pohjanmaa
CitySpire Center

náhľad|CitySpire Center
**CitySpire Center** je najvyšší multifunkčný mrakodrap v New Yorku, je situovaný na West 56. ulici medzi 6. a 7. Avenue v Midtown Manhattane. Bol dokončený v roku 1987, je 248 metrov vysoký a má 75 poschodí. Budovu vlastní Tishman Speyer Properties.

Navrhol ju Helmut Jahn, spodných 23 poschodí veže slúži na komerčné použitie. Vyššie sú luxusné apartmány, ktoré sa zväčšujú vo veľkosti, čím su vyššie položené.

V čase svojho dokončenia bola CitySpire Center druhá najvyššia betónová budova na svete.

## Iné projekty

Kategória:Mrakodrapy v New Yorku
Kategória:Architektúra z 1987
Metropolitan Tower

[náhľad|Metropolitan Tower a [Carnegie Hall Tower]]
**Metropolitan Tower** je 77-poschodový, 218 m vysoký obytný mrakodrap na Manhattane v New Yorku stojaci na West 57. ulici. Budova má 235 apartmánových jednotiek.

Kategória:Mrakodrapy v New Yorku
Kategória:Architektúra z 1987
Autostan

thumb|Autostan
**Autostan** je stan, ktorý sa prepravuje a používa na streche automobilu. Umožňuje ľuďom spať v bezpečí a pohodlí na streche auta. Autostan bol po prvýkrát uvedený na trh v roku 1958. Vynálezcom autostanu je talianska firma Zifer-Autohome, ktorá v dnešnej dobe vyrába viac ako 30 rôznych druhov a variácií.

## Iné projekty

## Externé odkazy
* www.autohome.it Vynálezca a výrobca autostanov Autohome 
* www.autohome.sk Zastúpenie firmy Autohome na Slovensku

Kategória:Pobyt v prírode
Alajärvi

**Alajärvi** je mesto vo Fínsku v provincii Západné Fínsko v kraji Etelä-Pohjanmaa.

Počet obyvateľov je 9 253 a rozloha chotára  z toho  je voda. Hustota obyvateľstva je 12,4 ob./km². Úradný jazyk fínčina.

## Iné projekty

## Externé odkazy
*Oficiálna stránka

Kategória:Mestá vo Fínsku
Kategória:Etelä-Pohjanmaa
Varsinais-Suomi

**Varsinais-Suomi** (doslova *Vlastné Fínsko*; ) je jeden z devätnástich krajov Fínska. Od roku 1997 patrí tento kraj k provincii Západné Fínsko.

## Obce
Varsinais-Suomi bolo v roku 2011 rozdelené do 5 okresov (fínsky seutukunta) a 28 obcí (fínsky kunta). Tučným písmom sú zapísané mesta.

## Iné projekty

## Externé odkazy
* Kraj Varsinais-Suomi - Oficiálna stránka 


Kategória:Kraje vo Fínsku
Kaarina

**Kaarina** () je malé mesto vo Fínsku v kraji Varsinais-Suomi v provincii Západné Fínsko.

Počet obyvateľov je 21 568 (31. december 2004) a rozloha 60,59 km² z toho 0,89 km² je voda. Hustota obyvateľstva je 381,3 ob./km². Úradný jazyk fínčina.

Podľa tradície sa tu narodil Fínsky Tom (Tom of Finland).

## Pozri aj
* hrad Kuusisto

## Iné projekty

## Zdroje
* 

## Externé odkazy
* Oficiálna stránka 

Kategória:Mestá vo Fínsku
Kategória:Varsinais-Suomi
Pohjois-Karjala

**Pohjois-Karjala** (, ) je jeden z devätnástich krajov Fínska. Od roku 1997 patrí tento kraj k provincii Východné Fínsko.

## Obce
V roku 2013 sa kraj rozdelil na 3 okresy (fínsky seutukunta) a 13 obcí (fínsky kunta). V následujúcom zozname sú mestá napísané tučným písmom.

## Iné projekty

## Externé odkazy
* Kraj Pohjois-Karjala  - Oficiálna stránka 


Kategória:Kraje vo Fínsku
Radomír Malý

PhDr. **Radomír Malý** (* 4. jún 1947, Kroměříž) je český historik, politik, novinár a vysokoškolský pedagóg.

Radomír Malý študoval na Filozofickej fakulte Masarykovej univerzity v Brne. Pracoval ako historik v Umelecko-historickom múzeu v Kroměříži, v roku 1972 bol z politických dôvodov prepustený a bol nútený pracovať mimo svojho odboru. Aktívne sa zúčastňoval vydávania katolíckeho samizdatu a stal sa signatárom Charty 77.

Po Nežnej revolúcii bol v Brne zástupcom šéfredaktora denníka Lidová demokracie a medzi rokmi 1993 a 1994 šéfredaktorom kresťanského týždenníka Světlo. Od roku 1996 vyučuje na Teologickej fakulte Juhočeskej univerzity v Českých Budějoviciach. V roku 2004 neúspešne kandidoval do Senátu za Národní sjednocení (NSJ) vo volebnom obvode Brno-venkov.

Radomír Malý je autorom mnohých odborných článkov a publikácií, ktoré sa týkajú predovšetkým cirkevných dejín.

## Dielo
* Malý, R.: *Církevní dějiny*, str. 283, vyd. Matice cyrilometodějská Olomouc 2001, ISBN 80-7266-083-7
* Malý, R.: *Alfréd Fuchs, muž dvojí konverze*, vyd. Cesta Brno 1991, str. 51, ISBN 80-900087-4-7
* Malý, R.: *Humanisté nebo satanisté?*, K dějinám svobodného zednářství, str. 83, vyd. Kašpárek Brno 1997
* Malý, R.: *Bruenn*, historická publikace v německém jazyce, spoluautoři Gerhard Aberle a Vojen Drlík, str. 104, vyd. Kraft Wuerzburg 1993
* Malý, R.: *Religiozita v dramatu českého národního obrození*, str. 148, vyd. Michael S.A. Frýdek-Místek 2003, ISBN 80-239-9993-1
* Malý, R.: *František Sušil, obroditel Církve i vlasti*, str. 82, vyd. Orel Brno 2004, ISBN 80-85010-65-8
* Malý, R.: *Je dovoleno bránit inkvizici?*, str. 73, vyd. Michael S. A. Frýdek-Místek 2005, ISBN 978-80-254-1299-2

## Citáty
* „*... proto bude nutné usilovat o zákaz nebo alespoň maximální možné omezení erotiky a zejména pornografie v médiích...*“ 
* „*Existence českého národa je reálně ohrožena také masovou imigrací; je třeba zpřísnit její podmínky a tvrději než dosud stíhat ilegální přistěhovalectví; legální imigraci potřebných pracovních sil omezit na nejbližší sousední slovanské národy a zabránit přílivu imigrantů zcela odlišných ras a kultur*“ 
* „*Katolík má tady morální povinnost dát přednost třeba i diktatuře, pokud tato ve jménu křesťanství a přirozeného mravního zákona zakazuje potraty a eutanázii, pornografii, pohlavní nevázanost a homosexuální perverzi, a všemožně podporuje tradiční rodinu a nerozlučitelnost manželství.*“ 

## Externé odkazy
* Radomír Malý - životopis na stránkach Katedry církevních dějin a patristiky TF JČU 
* Radomír Malý - program pri senátnych voľbách 
* Radomír Malý: „Tatíček” Masaryk? O tzv. Judově aféře 

## Referencie


Kategória:Českí historici
Kategória:Českí novinári
Kategória:Českí politici
Kategória:Českí prekladatelia
Kategória:Cirkevní historici
Kategória:Absolventi Masarykovej univerzity
Kategória:Signatári Charty 77
Kategória:Osobnosti z Kroměříža
Etelä-Savo

**Etelä-Savo** (doslova *Južné Savo*; ) je jeden z devätnástich krajov Fínska. Od roku 1997 patrí tento kraj k provincii Východné Fínsko.

## Obce
V roku 2013 sa kraj skladal zo 14 obcí. Tiey boli zoskupené do toch okresov (tzv. seutukunta). Tučným písmom sú označené mestá.

## Iné projekty

## Externé odkazy
* Kraj Etelä-Savo - Oficiálna stránka 


Kategória:Kraje vo Fínsku
Päť spišských plies

náhľad|Päť spišských plies

**Päť spišských plies** (, , ) je súbor piatich plies rôznej veľkosti nachádzajúcich sa v závere Malej Studenej doliny v blízkosti Téryho chaty. Názov plies je odvodený od ich počtu a určuje ich polohu na území historickej Spišskej župy.
* Malé Spišské pleso
* Prostredné Spišské pleso
* Veľké Spišské pleso
* Vyšné Spišské pleso
* Nižné Spišské pleso

## Referencie


## Iné projekty

## Externé odkazy
* Poloha na turistickej mape

Kategória:Plesá Vysokých Tatier
Kategória:Vodstvo v okrese Poprad
Pohjois-Pohjanmaa

**Pohjois-Pohjanmaa** (doslova *Severná Pohjanmaa*; ) je jeden z devätnástich krajov Fínska. Od roku 1997 patrí tento kraj k provincii Oulu.

## Obce

V roku 2013 sa kraj skladal z 29 obcí. 11 z nich malo štatút mesta (tie sú zvýraznené tučným písmom). Všetky obce boli zoskupené do siedmich okresov (tzv. seutukunta).

## Iné projekty

## Externé odkazy
* Kraj Pohjois-Pohjanmaa - Oficiálna stránka 


Kategória:Kraje vo Fínsku
Kainuu

**Kainuu** () je jeden z devätnástich krajov Fínska. Od roku 1997 patrí tento kraj k provincii Oulu.

## Obce
V roku 2011 sa kraj skladal z 9 obcí (fínsky kunta). Tie boli zoskupené do dvoch okresov (fínsky seutukunta). V následujúcom zozname sú mestá vyznačené tučným písmom.

## Iné projekty

## Externé odkazy
* Kraj Kainuu - Oficiálna stránka 


Kategória:Kraje vo Fínsku